title: Решение на Съвета от 19 декември 2000 година относно подписването на Споразумение под формата на размяна на писма между Европейската общност и Украйна за удължаване и изменение на Споразумението между Европейската икономическа общност и Украйна за търговията с текстилни продукти, подписано на 5 май 1993 година, последно изменено със Споразумението под формата на размяна на писма, парафирано на 15 октомври 1999 година, и за позволяване на неговото временно прилагане

text:
Важна правна забележка

|

32001D0033

Официален вестник n° L 016 , 18/01/2001 стр. 0001 - 0002 специално чешко издание глава 11 том 36 стр. 47  - 48 специално испанско издание глава 11 том 36 стр. 47  - 48 специално унгарско издание глава 11 том 36 стр. 47  - 48 специално литвийско издание глава 11 том 36 стр. 47  - 48 LV.ES глава 11 том 36 стр. 47  - 48 MT.ES глава 11 том 36 стр. 47  - 48 PL.ES глава 11 том 36 стр. 47  - 48 SK.ES глава 11 том 36 стр. 47  - 48 специално словенско издание глава 11 том 36 стр. 47  - 48

		20001219Решение на Съветаот 19 декември 2000 годинаотносно подписването на Споразумение под формата на размяна на писма между Европейската общност и Украйна за удължаване и изменение на Споразумението между Европейската икономическа общност и Украйна за търговията с текстилни продукти, подписано на 5 май 1993 година, последно изменено със Споразумението под формата на размяна на писма, парафирано на 15 октомври 1999 година, и за позволяване на неговото временно прилагане(2001/33/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 от него, във връзка с член 300, параграф 2, първа алинея, първо изречение от него,като взе предвид предложението на Комисията,като има предвид, че:(1) Комисията е преговаряла от името на Общността по двустранно споразумение под формата на размяна на писма, с цел да удължи и измени споразумението, което е в сила между Европейската икономическа общност и Украйна относно търговията с текстилни продукти [1] и протоколите, които се отнасят до него.(2) Споразумението под формата на размяна на писма е парафирано на 2 октомври 2000 г.(3) Споразумението под формата на размяна на писма следва да бъде подписано от името на Общността.(4) Предвид разпоредбите, отнасящи се до увеличението на квотите, предвидено през 2000 г., настоящото споразумение под формата на размяна на писма трябва да се прилага временно възможно най-скоро преди края на 2000 г. и до приключване на процедурите, необходими за неговото формално сключване, при условие че се спази принципът на реципрочност,РЕШИ:Член 1Подписването на споразумението под формата размяна на писма между Европейската общност и Украйна относно удължаването и изменението на споразумението между Европейската икономическа общност и Украйна за търговия с текстилни продукти, подписано на 5 май 1993 г., последно изменено със Споразумението под формата на размяна на писма, парафирано на 15 октомври 1999 г., се одобрява от името на Европейската общност, при условията на решението на Съвета относно подписването на същото споразумение.Текстът на споразумението е приложен към настоящото решение.Член 2Председателят на Съвета е оправомощен да посочи лицата, упълномощени да подпишат Споразумението под формата на размяна на писма от името на Общността, при условие че се стигне до неговото сключване.Член 3Споразумението под формата на размяна на писма се прилага временно от 1 ноември 2000 г. в очакване на неговото формално сключване и при условие че се прилага временно при спазване на условията на реципрочност от страна на Украйна.Член 41. В съответствие с процедурата, посочена в член 17 от Регламент (ЕИО) № 3030/93 на Съвета от 12 октомври 1993 г. относно общите правила за вноса на някои текстилни продукти с произход от трети страни [2], Комисията може временно да прекрати прилагането на системата за двоен контрол за някои продукти, след като се консултира с Украйна в съответствие с член 2, параграф 1, последна алинея от Споразумението за търговия с текстилни продукти, изменено с точка 3.4 от посоченото споразумение под формата на размяна на писма.2. В съответствие с процедурата, посочена в член 17 от Регламент (ЕИО) № 3030/93, Комисията приема мерките, предвидени в точка 6 от Споразумението под формата на размяна на писма, а именно възстановяването на режима на квотите в сила през 2000 г. в случай на неприлагане от страна на Украйна на тарифните ставки, предвидени в параграф 4 от Споразумението под формата на размяна на писма.Съставено в Брюксел на 19 декември 2000 година.За СъветаПредседателJ. Glavany[1] ОВ L 123, 17.5.1994 г., стр. 718.[2] ОВ L 275, 8.11.1993 г., стр. 1. Регламент, последно изменен с Регламент (ЕО) № 1987/2000 на Комисията (ОВ L 237, 21.9.2000 г., стр. 24).--------------------------------------------------


title: 2012/180/ЕС: Решение на Европейската централна банка от 21 март 2012 година за изменение на Решение ЕЦБ/2011/25 относно допълнителни временни мерки по отношение на операции по рефинансиране на Евросистемата и допустимост на обезпечения (ЕЦБ/2012/4)

text:
               29.3.2012

               BG

               Официален вестник на Европейския съюз

               L 91/27

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 21 март 2012 година
   за изменение на Решение ЕЦБ/2011/25 относно допълнителни временни мерки по отношение на операции по рефинансиране на Евросистемата и допустимост на обезпечения
   (ЕЦБ/2012/4)
   (2012/180/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127, параграф 2, първо тире от него,
   като взе предвид Устава на Европейската система на централните банки и на Европейската централна банка (наричан по-долу „Устава на ЕСЦБ“), и по-специално член 3.1, първо тире и член 18.2 от него,
   като има предвид, че:

               (1)

               Съгласно член 18.1 от Устава на ЕСЦБ Европейската централна банка (ЕЦБ) и националните централни банки на държавите-членки, чиято валута е еврото (наричани по-долу „НЦБ“), могат да осъществяват кредитни операции с кредитните институции и други участници на пазара, при които предоставянето на заеми се основава на адекватни обезпечения. Критериите за определяне на допустимостта на обезпечения за целите на операциите по паричната политика на Евросистемата са установени в приложение I към Насоки ЕЦБ/2011/14 от 20 септември 2011 г. относно инструментите и процедурите на паричната политика на Евросистемата (1) (наричано по-долу „обща документация“).

               (2)

               НЦБ не следва да бъдат задължени да приемат като обезпечение при кредитни операции на Евросистемата допустими банкови облигации, гарантирани от държава-членка по програма на Европейския съюз/Международния валутен фонд или от държава-членка, чиято кредитна оценка не отговаря на бенчмарка на Евросистемата за установяване на нейното минимално изискване за високи кредитни стандарти.

               (3)

               Такава мярка може да се прилага временно. Следователно тази мярка следва да бъде въведена чрез изменение на Решение ЕЦБ/2011/25 от 14 декември 2011 г. относно допълнителни временни мерки по отношение на операции по рефинансиране на Евросистемата и допустимост на обезпечения (2),

         ПРИЕ НАСТОЯЩОТО РЕШЕНИЕ:
   Член 1
   Изменение
   В Решение ЕЦБ/2011/25 се добавя следният член 4а:

      „Член 4а
      Приемане на определени държавно гарантирани банкови облигации
      1.   НЦБ не следва да бъдат задължени да приемат като обезпечение при кредитни операции на Евросистемата допустими банкови облигации, гарантирани от държава-членка по програма на Европейския съюз/Международния валутен фонд или от държава-членка, чиято кредитна оценка не е в съответствие с бенчмарка на Евросистемата за установяване на нейното минимално изискване за високи кредитни стандарти за емитенти или гаранти на търгуеми активи в съответствие с раздели 6.3.1 и 6.3.2 от общата документация.
      2.   НЦБ информират Управителния съвет когато решат да не приемат като обезпечение ценните книжа, описани в параграф 1.“

   Член 2
   Влизане в сила
   Настоящото решение влиза в сила на 23 март 2012 г.

      Съставено във Франкфурт на Майн на 21 март 2012 година.

            Председател на ЕЦБ

         Mario DRAGHI

      (1)  ОВ L 331, 14.12.2011 г., стр. 1.

      (2)  ОВ L 341, 22.12.2011 г., стр. 65.


title: Решение (ЕС) 2017/1728 на Европейския парламент от 27 април 2017 година относно приключването на сметките на Европейската агенция за ГНСС за финансовата 2015 година

text:
               29.9.2017

               BG

               Официален вестник на Европейския съюз

               L 252/335

         РЕШЕНИЕ (ЕС) 2017/1728 НА ЕВРОПЕЙСКИЯ ПАРЛАМЕНТ
   от 27 април 2017 година
   относно приключването на сметките на Европейската агенция за ГНСС за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за ГНСС за финансовата 2015 година,

               —

               като взе предвид доклада на Сметната палата относно годишните отчети на Европейската агенция за ГНСС за финансовата 2015 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Агенцията във връзка с изпълнението на бюджета за финансовата 2015 година (05873/2017 — C8-0066/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕС) № 912/2010 на Европейския парламент и на Съвета от 22 септември 2010 г. за създаване на Европейската агенция за ГНСС, за отмяна на Регламент (ЕО) № 1321/2004 на Съвета за създаване на структури за управление на европейските сателитни радионавигационни програми и за изменение на Регламент (ЕО) № 683/2008 на Европейския парламент и на Съвета (4), и по-специално член 14 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол (A8-0148/2017),

               1.

               одобрява приключването на сметките на Европейската агенция за ГНСС за финансовата 2015 година;

               2.

               възлага на своя председател да предаде настоящото решение на изпълнителния директор на Европейската агенция за ГНСС, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 214.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 276, 20.10.2010 г., стр. 11.

      (5)  ОВ L 328, 7.12.2013 г., стр. 42.


title: Решение (ОВППС) 2017/1775 на Съвета от 28 септември 2017 година относно ограничителни мерки с оглед на положението в Мали

text:
               29.9.2017

               BG

               Официален вестник на Европейския съюз

               L 251/23

         РЕШЕНИЕ (ОВППС) 2017/1775 НА СЪВЕТА
   от 28 септември 2017 година
   относно ограничителни мерки с оглед на положението в Мали
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 5 септември 2017 г. Съветът за сигурност на Организацията на обединените нации (наричан по-долу „Съветът за сигурност“) прие Резолюция 2374 (2017), в която се припомнят неговите резолюции 2364 (2017) и 2359 (2017) и се потвърждава категоричният ангажимент на Съвета за сигурност по отношение на суверенитета, единството и териториалната цялост на Мали.

               (2)

               В Резолюция 2374 (2017) на Съвета за сигурност се изисква да се прилагат ограничения за пътуване спрямо лица, които ще бъдат посочени от Комитета, създаден съгласно точка 9 от Резолюция 2374 (2017) на Съвета за сигурност (наричан по-долу „Комитетът по санкциите“), и да се замразят финансови средства и активи на лица или образувания, които ще бъдат посочени от Комитета по санкциите.

               (3)

               Необходимо е Съюзът да предприеме действия за изпълнението на определени мерки,

         ПРИЕ НАСТОЯЩОТО РЕШЕНИЕ:
   Член 1
   1.   Държавите членки предприемат необходимите мерки за предотвратяване на влизането или транзитното преминаване през техните територии на лицата, посочени от Комитета по санкциите като отговорни, съучастници или участвали, пряко или непряко, в следните действия или политики, които заплашват мира, сигурността или стабилността на Мали:

               а)

               участие във военни действия в нарушение на Споразумението за мир и помирение в Мали (наричано по-долу „споразумението“);

               б)

               действия, които пречат или възпрепятстват чрез продължително забавяне, или които заплашват изпълнението на споразумението;

               в)

               действия за или от името на, или в съответствие с указанията на лицата и образуванията, посочени в букви а) и б), или подпомагането или финансирането на тези лица и образувания по друг начин, включително чрез постъпления от организирана престъпност, включително производство и трафик на наркотични вещества и техните прекурсори, които произхождат от Мали или преминават транзитно оттам, трафик на хора и незаконно превеждане през граница на мигранти, контрабанда и трафик на оръжия, както и трафик на културни ценности;

               г)

               участие в планирането, ръководенето, подпомагането или извършването на нападения срещу:

                           i)

                           различните образувания, посочени в споразумението, включително местните, регионалните и държавните институции, съвместните патрули и малийските сили за сигурност и отбрана;

                           ii)

                           мироопазващите сили на Интегрираната многостранна мисия на Организацията на обединените нации за стабилизиране в Мали (MINUSMA) и друг персонал на ООН и свързан персонал, включително членовете на Групата на експертите;

                           iii)

                           международните сили за сигурност, включително Force Conjointe des États du G5 Sahel (FC-G5S), мисиите на Европейския съюз и френските сили;

               д)

               възпрепятстване на предоставянето на хуманитарна помощ за Мали или достъпа до нея, или разпределянето ѝ в Мали;

               е)

               планиране, ръководене или извършване на действия в Мали, които са в нарушение на международното право в областта на правата на човека или на международното хуманитарно право, в зависимост от случая, или които представляват потъпкване или нарушение на правата на човека, включително свързани с целенасочени нападения срещу цивилното население, включително жените и децата, посредством извършването на актове на насилие (включително убийства, осакатяване, мъчения, изнасилване или други форми на сексуално насилие), отвличане, насилствено изчезване, насилствено разселване или нападения на училища, болници, религиозни обекти или места, където цивилното население търси убежище;

               ж)

               използване или набиране на деца от въоръжени групировки или въоръжени сили в нарушение на приложимото международно право, в контекста на въоръжения конфликт в Мали;

               з)

               съзнателно улесняване на пътуването на включено в списъка лице в нарушение на ограниченията за пътуване.

         Посочените лица, обхванати от настоящия параграф, са изброени в приложението.
   2.   Параграф 1 не задължава никоя държава членка да откаже на собствените си граждани да влязат на нейна територия.
   3.   Параграф 1 не се прилага, когато влизането или транзитното преминаване е необходимо за провеждането на съдебен процес.
   4.   Параграф 1 не се прилага, когато след преценка на всеки отделен случай Комитетът по санкциите реши, че:

               а)

               влизането или транзитното преминаване е оправдано поради хуманитарни нужди, включително религиозни задължения;

               б)

               изключението би допринесло за мира и националното помирение в Мали и за стабилността в региона.

         5.   Когато в съответствие с параграф 3 или 4 държава членка разреши на посочените в приложението лица да влязат на нейна територия или да преминат транзитно през нея, това разрешение се ограничава до целта, за която е дадено, и до лицата, за които се отнася.
   Член 2
   1.   Замразяват се всички финансови средства и икономически ресурси, които са притежавани или контролирани, пряко или непряко, от лица или образувания, посочени от Комитета по санкциите като отговорни, съучастници или участвали, пряко или непряко, в следните действия или политики, които заплашват мира, сигурността или стабилността на Мали:

               а)

               участие във военни действия в нарушение на споразумението;

               б)

               действия, които пречат или възпрепятстват чрез продължително забавяне, или които заплашват изпълнението на споразумението;

               в)

               действия за или от името на, или в съответствие с указанията на лицата и образуванията, посочени в букви а) и б), или подпомагането или финансирането на тези лица и образувания по друг начин, включително посредством приходите от организирана престъпност, включително производство и трафик на наркотични вещества и техните прекурсори, които произхождат от Мали или преминават транзитно оттам, трафик на хора и незаконно превеждане през граница на мигранти, контрабанда и трафик на оръжия, както и трафик на културни ценности;

               г)

               участие в планирането, ръководенето, подпомагането или извършването на нападения срещу:

                           i)

                           различните образувания, посочени в споразумението, включително местните, регионалните и държавните институции, съвместните патрули и малийските сили за сигурност и отбрана;

                           ii)

                           мироопазващите сили на MINUSMA и друг персонал на ООН и свързан персонал, включително членовете на Групата на експертите;

                           iii)

                           международните сили за сигурност, включително обединените сили на FC-G5S, мисиите на Европейския съюз и френските сили;

               д)

               възпрепятстване на предоставянето на хуманитарна помощ за Мали или достъпа до нея, или разпределянето ѝ в Мали;

               е)

               планиране, ръководене или извършване на действия в Мали, които са в нарушение на международното право в областта на правата на човека или на международното хуманитарно право, в зависимост от случая, или които представляват потъпкване или нарушение на правата на човека, включително свързани с целенасочени нападения срещу цивилното население, включително жените и децата, посредством извършването на актове на насилие (включително убийства, осакатяване, мъчения, изнасилване или други форми на сексуално насилие), отвличане, насилствено изчезване, насилствено разселване или нападения на училища, болници, религиозни обекти или места, където цивилното население търси убежище;

               ж)

               използване или набиране на деца от въоръжени групировки или въоръжени сили в нарушение на приложимото международно право, в контекста на въоръжения конфликт в Мали;

               з)

               съзнателно улесняване на пътуването на включено в списъка лице в нарушение на ограниченията за пътуване;

         или от лица или образувания, действащи от тяхно име или в съответствие с техни указания, или от образувания, притежавани или контролирани от тях.
   Посочените лица или образувания, обхванати от настоящия параграф, са изброени в приложението.
   2.   Никакви финансови средства или икономически ресурси не могат да се предоставят пряко или непряко на разположение или в полза на лицата или образуванията, изброени в приложението.
   3.   Мерките, посочени в параграфи 1 и 2, не се прилагат по отношение на финансови средства и икономически ресурси, за които съответната държава членка е установила, че са:

               а)

               необходими за покриване на основни разходи, включително заплащане на храна, наем или ипотека, лекарства и медицинско обслужване, данъци, застрахователни премии и такси за комунални услуги;

               б)

               предназначени изключително за заплащането на разумни по размер хонорари за професионални услуги и за възстановяването на направени разходи, свързани с предоставени правни услуги; или

               в)

               предназначени изключително за заплащането на хонорари или такси за услуги за текущо съхранение и обслужване на замразени финансови средства или икономически ресурси;

         след като съответната държава членка уведоми Комитета по санкциите за намерението да разреши, когато е целесъобразно, достъп до такива финансови средства или икономически ресурси и при липса на отрицателно решение от Комитета по санкциите в рамките на пет работни дни от уведомлението.
   4.   Мерките, посочени в параграфи 1 и 2, не се прилагат по отношение на финансови средства или икономически ресурси, за които съответната държава членка е установила, че са:

               а)

               необходими за извънредни разходи, при положение че такова решение е съобщено от държавата членка на Комитета по санкциите и е било одобрено от Комитета по санкциите;

               б)

               предмет на обезпечение, наложено в рамките на съдебно, административно или арбитражно производство, или решение, постановено в такова производство, като в такъв случай финансовите средства и икономическите ресурси може да се ползват за удовлетворяване на обезпечените претенции или за изпълнение на решението, при условие че обезпечението или решението е постановено преди датата, на която лицето или образуванието е включено в приложението, че не е в полза на лице или образувание, посочено в параграф 1, и че съответната държава членка е уведомила Комитета по санкциите за него.

         5.   Параграфи 1 и 2 не се прилагат, когато Комитетът по санкциите установи, след преценка на всеки конкретен случай, че изключението би допринесло за мира и националното помирение в Мали и за стабилността в региона.
   6.   Параграф 1 не съставлява пречка за посочени лица или образувания да извършват плащания, дължими по договор, сключен преди включването в списъка на съответното лице или образувание, при условие че съответната държава членка е установила, че плащането не се получава пряко или непряко от лице или образувание, посочено в параграф 1, и след уведомление от съответната държава членка до Комитета по санкциите за намерението за извършване или получаване на подобни плащания или, в зависимост от случая, за намерението да разреши размразяването на финансови средства или икономически ресурси 10 работни дни преди да даде подобно разрешение.
   7.   Параграф 2 не се прилага за добавянето към замразени сметки на:

               а)

               лихви или други приходи по тези сметки; или

               б)

               плащания, дължими по договори, споразумения или задължения, сключени или възникнали преди датата, на която към тези сметки са започнали да се прилагат ограничителните мерки съгласно настоящото решение;

         при условие че за такива лихви, други приходи и плащания продължава да се прилага параграф 1.
   Член 3
   Съветът съставя списъка в приложението и го изменя в съответствие с решенията, взети от Съвета за сигурност или от Комитета по санкциите.
   Член 4
   1.   Когато Съветът за сигурност или Комитетът по санкциите посочи лице или образувание, Съветът включва това лице или образувание в приложението. Съветът уведомява съответното лице или образувание за решението си, включително за основанията за включването му в списъка, или пряко, ако адресът е известен, или чрез публикуване на известие, като се дава възможност на това лице или образувание да представи възражения.
   2.   Когато са представени възражения или нови съществени доказателства, Съветът прави преглед на решението си и уведомява засегнатото лице или образувание за това.
   Член 5
   1.   В приложението се включват посочените от Съвета за сигурност или от Комитета по санкциите основания за включване на лицата и образуванията в списъка.
   2.   В приложението се включва и информацията, ако има такава, предоставена от Съвета за сигурност или от Комитета по санкциите, която е необходима за идентифициране на съответните лица или образувания. По отношение на лицата информацията може да включва имената, включително псевдонимите, датата и мястото на раждане, гражданството, номера на паспорта и на личната карта, пола, адреса, ако е известен, и длъжността или професията. По отношение на образуванията информацията може да включва наименованията, мястото и датата на регистрация, регистрационния номер и мястото на дейност.
   Член 6
   Настоящото решение се изменя или отменя, според случая, в съответствие с решенията на Съвета за сигурност.
   Член 7
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 28 септември 2017 година.

            За Съвета

            Председател

         M. MAASIKAS

      ПРИЛОЖЕНИЕ

         Списък на лицата, посочени в член 1, параграф 1, и на лицата и образуванията, посочени в член 2, параграф 1


title: 2008/318/ЕО: Решение на Съвета от 7 април 2008 година за даване на разрешение на Италия да прилага в определени географски зони намалени ставки при данъчното облагане на газьол и втечнен нефтен газ (ВНГ), използвани за отопление в съответствие с член 19 от Директива 2003/96/ЕО

text:
               19.4.2008

               BG

               Официален вестник на Европейския съюз

               L 109/27

      РЕШЕНИЕ НА СЪВЕТА

   от 7 април 2008 година
   за даване на разрешение на Италия да прилага в определени географски зони намалени ставки при данъчното облагане на газьол и втечнен нефтен газ (ВНГ), използвани за отопление в съответствие с член 19 от Директива 2003/96/ЕО
   (само текстът на италиански език е автентичен)
   (2008/318/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност,
   като взе предвид Директива 2003/96/ЕО на Съвета от 27 октомври 2003 г. относно преструктурирането на правната рамка на Общността за данъчно облагане на енергийните продукти и електроенергията (1), и по-специално член 19, параграф 1 от нея,
   като взе предвид предложението на Комисията,
   като има предвид, че:

               (1)

               Съгласно член 18, параграф 1 от Директива 2003/96/ЕО, във връзка с приложение II към нея, Италия получи разрешение да прилага в някои „географски райони в неблагоприятно положение“ намалени ставки при облагането с акцизи на използвани за отопление гориво и ВНГ от вътрешни източници. Дерогацията се прилагаше до 31 декември 2006 г.

               (2)

               С писмо от 17 октомври 2006 г. италианските власти поискаха разрешение да прилагат, по силата на чл. 19 от Директива 2003/96/ЕО, в посочените географски зони намалени данъчни ставки при облагането на газьол и ВНГ, използвани за отопление. Италия желае да продължи след 31 декември 2006 г. националната практика, прилагана в съответствие с посочената дерогация. Настоящото разрешение се иска за периода от 1 януари 2007 г. до 31 декември 2012 г.

               (3)

               Италия има разнородна територия с променливи климатични и географски условия. През 1999 г. Италия повиши общото ниво на акцизите, като част от реформа на данъчната система. Като отчиташе особеностите на своята територия, Италия в същото време въведе намалени данъчни ставки за облагане на газьол и ВНГ с цел да компенсира частично прекомерно високите разходи за отопление, понасяни от жителите на някои географски региони.

               (4)

               Използването на различни данъчни ставки цели населението от отговарящите на условията зони да се постави в по-съпоставими условия с останалата част от населението на Италия чрез намаляване на прекомерно високите разходи за отопление. За определяне на отговарящите на условията зони Италия използва обективни критерии по отношение на климатичните условия на съответната зона, както и на възможностите за достъп до мрежа за доставка на природен газ. Последният критерий отразява възможността за избор на гориво, предоставена на населението от съответната зона.

               (5)

               Следователно данъчното облекчение се прилага в географските райни (общини), отговарящи на следните алтернативни критерии: i) общини в рамките на климатична зона F, определена с президентски указ № 412 от 1993 г. (2), тоест общини с повече от 3 000„градуси на ден“; ii) общини в рамките на климатична зона E, определена с президентски указ № 412 от 1993 г., тоест общини с 2 100 до 3 000„градуси на ден“ (3); и iii) Сардиния и малки острови (всички италиански острови, с изключение на Сицилия). Доколкото развитието на мрежа за доставка на природен газ би намалило в значителна степен допълнителните разходи за отопление и най-вече би довело до по-голямо разнобразие при избора на горива, достъпни за потребителите, след пълното изграждане на мрежа за доставка на природен газ в съответната община данъчното облекчение няма да се прилага за общините, попадащи във втора и трета зони.

               (6)

               Общата характеристика на въпросните общини са допълнителните разходи за отопление в сравнение с останалата част от територията на Италия. За климатични зони E и F данъчното облекчение се равнява средно на 11—12 % от цената на газьола и ВНГ, използвани за отопление. Средните допълнителни разходи са, поради климатичните условия, с 90 % по-високи от средните национални стойности в климатична зона Е и със 170 % по-високи от средните национални стойности в климатична зона F. За островите допълнителните разходи за отопление в сравнение с тези за континенталната част от територията на Италия се дължат на географските им особености, на ограничените доставки на гориво, на допълнителните транспортни разходи и, като следствие от това — на по-високите цени на горивата в сравнение с тези за континенталната част от територията на Италия.

               (7)

               Данъчното облекчение остава във всички случаи по-ниско от допълнителните разходи за горива, понасяни от съответното население, така че не може да става дума за свръхкомпенсиране. В частност, италианските власти обявиха, че данъчното облекчение не надвишава допълнителните разходи в зони E и F, дължащи се на студения климат. Освен това, що се отнася до островите, властите обявиха, че данъчното облекчение не снижава цената на въпросните горива под цената на същите горива в континенталната част от територията на страната.

               (8)

               Намалената данъчна ставка за облагане както на газьола, така и на ВНГ, остава по-висока в сравнение с минималните нива на облагане в Общността, установени с Директива 2003/96/ЕО.

               (9)

               Въпросната мярка се прилага само за отопление на помещения (за лични и професионални цели). Тя не се прилага за други форми на професионална употреба на посочените продукти.

               (10)

               Мярката не нарушава конкуренцията, не възпрепятства функционирането на вътрешния пазар и не се смята за несъвместима с политиката на Общността за околна среда, енергетика и транспорт.

               (11)

               Следователно Италия следва да получи разрешение, в съответствие с член 19, параграф 2 от Директива 2003/96/ЕО, да прилага намалена данъчна ставка за облагане на газьол и ВНГ, използвани за отопление в някои географски зони, характеризиращи се с високо ниво на разходи за отопление, както е посочено в приложението към настоящото решение, до 31 декември 2012 г.

               (12)

               Следва да се гарантира, че Италия може да прилага специалното облекчение, за което се отнася настоящото решение, като безпрепятствено продължи практиката, съществуваща преди 1 януари 2007 г. съгласно разпоредбите на член 18 от Директива 2003/96/ЕО, във връзка с приложение II към нея. Исканото разрешение следва съответно да бъде дадено, считано от 1 януари 2007 г.,

         ПРИЕ НАСТОЯЩОТО РЕШЕНИЕ:
   Член 1
   На Италия се дава разрешение да прилага намалени данъчни ставки за облагане на газьол и ВНГ, използвани за отопление на помещения в някои географски зони, характеризиращи се с високи нива на разходите за отопление, както е посочено в приложението.
   С цел да се избегне каквото и да било свръхкомпенсиране, облекчението не трябва да превишава допълнителните разходи за отопление в съответните зони.
   Намалената ставка е в съответствие с изискванията на Директива 2003/96/ЕО и в частност с минималните нива за облагане с данъци, предвидени в член 9 от нея.
   Член 2
   Потреблението в общините, попадащи в зоните, посочени в точка 2 или 3 от приложението, се приема за отговарящо на условията за предоставяне на облекчение само до изграждането в тях на мрежа за доставка на природен газ.
   Член 3
   Настоящото решение се прилага от 1 януари 2007 г. до 31 декември 2012 г.
   Член 4
   Адресат на настоящото решение е Италианската република.

      Съставено в Люксембург на 7 април 2008 година.

            За Съвета

            Председател

         R. ŽERJAV

      (1)  ОВ L 283, 31.10.2003 г., стр. 51. Директива, изменена с Директива 2004/75/ЕО (ОВ L 157, 30.4.2004 г., стр. 100).

      (2)  Посоченият указ разделя територията на Италия на 6 климатични зони (от A до F). Класификацията се основава на единица мярка „градуси на ден“, която представлява, за обичайния отоплителен период, сумата от средните дневни температури, различни от оптималната температура от 20 °C. Колкото по-висок е предоставеният на определена община пореден номер, толкова по-ниска е средната температура на открито през отоплителния сезон.

      (3)  Останалите климатични зони се определят, посредством мярката „градуси на ден“, както следва: зона А (под 600), зона B (над 600, но не повече от 900), зона С (над 900, но не повече от 1 400) и зона D (над 1 400, но не повече от 2 100).

      ПРИЛОЖЕНИЕ
      Географските зони, обхванати от настоящото решение

                  —

                  общини в рамките на климатична зона F, определена с президентски указ № 412 от 26 август 1993 г.,

                  —

                  общини в рамките на климатична зона E, определена с президентски указ № 412 от 26 август 1993 г.,

                  —

                  общини в Сардиния и на малки острови (всички италиански острови с изключение на Сицилия).


title: Решение (ЕС) 2017/1163 на Съвета от 20 юни 2017 година за сключване, от името на Съюза и неговите държави членки, на Протокола към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, с оглед присъединяването на Република Хърватия към Европейския съюз

text:
               1.7.2017

               BG

               Официален вестник на Европейския съюз

               L 170/1

         РЕШЕНИЕ (ЕС) 2017/1163 НА СЪВЕТА
   от 20 юни 2017 година
   за сключване, от името на Съюза и неговите държави членки, на Протокола към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, с оглед присъединяването на Република Хърватия към Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 във връзка с член 218, параграф 6, втора алинея, буква а), подточка i) и член 218, параграф 8, втора алинея от него,
   като взе предвид Акта за присъединяването на Република Хърватия, и по-специално член 6, параграф 2, втора алинея от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               В съответствие с Решение (ЕС) 2017/75 на Съвета (2) Протоколът към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, с оглед присъединяването на Република Хърватия към Европейския съюз (наричан по-долу „протоколът“) бе подписан на 15 декември 2016 г., при условие за сключването му.

               (2)

               За сключването на протокола се прилага отделна процедура във връзка с въпросите от компетентността на Европейската общност за атомна енергия.

               (3)

               Протоколът следва да бъде одобрен,

         ПРИЕ НАСТОЯЩОТО РЕШЕНИЕ:
   Член 1
   Протоколът към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, с оглед присъединяването на Република Хърватия към Европейския съюз (3) се одобрява от името на Съюза и неговите държави членки.
   Член 2
   Председателят на Съвета посочва лицето или лицата, упълномощени да депозират от името на Съюза и неговите държави членки инструмента за одобрение, предвиден в член 7 от протокола (4).
   Член 3
   Настоящото решение влиза в сила в деня на приемането му.

      Съставено в Люксембург на 20 юни 2017 година.

            За Съвета

            Председател

         H. DALLI

      (1)  Одобрение от 16 май 2017 г. (все още непубликувано в Официален вестник).

      (2)  Решение (ЕС) 2017/75 на Съвета от 21.11.2016 г. за подписване, от името на Съюза и неговите държави членки, и временно прилагане на Протокола към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, с оглед присъединяването на Република Хърватия към Европейския съюз (ОВ L 12, 17.1.2017 г., стр. 1).

      (3)  Текстът на протокола е публикуван в ОВ L 12 от 17 януари 2017 г. заедно с решението за подписването му.

      (4)  Датата на влизане в сила на протокола ще бъде публикувана в Официален вестник на Европейския съюз от Генералния секретариат на Съвета.


title: Решение 2011/17/ОВППС на Съвета от 11 януари 2011 година за изменение на Решение 2010/656/ОВППС на Съвета за подновяване на ограничителните мерки срещу Кот д’Ивоар

text:
               15.1.2011

               BG

               Официален вестник на Европейския съюз

               L 11/31

         РЕШЕНИЕ 2011/17/ОВППС НА СЪВЕТА
   от 11 януари 2011 година
   за изменение на Решение 2010/656/ОВППС на Съвета за подновяване на ограничителните мерки срещу Кот д’Ивоар
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 29 октомври 2010 г. Съветът прие Решение 2010/656/ОВППС за подновяване на ограничителните мерки срещу Кот д’Ивоар (1).

               (2)

               На 22 декември 2010 г. Съветът прие Решение 2010/801/ОВППС (2) за изменение на Решение 2010/656/ОВППС, за да наложи забрана за издаване на виза на лицата, които възпрепятстват мирния процес и националното помирение, и по-специално застрашават успешното приключване на изборния процес.

               (3)

               Поради сериозността на положението в Кот д’Ивоар и други лица също следва да бъдат включени в списъка на лицата, подлежащи на ограничителни мерки, който се съдържа в приложение II към Решение 2010/656/ОВППС,

         ПРИЕ НАСТОЯЩОТО РЕШЕНИЕ:
   Член 1
   Лицата, посочени в приложението към настоящото решение, се добавят в списъка, съдържащ се в приложение II към Решение 2010/656/ОВППС.
   Член 2
   Настоящото решение влиза в сила в деня на приемането му.

      Съставено в Брюксел на 11 януари 2011 година.

            За Съвета

            Председател

         J. MARTONYI

      (1)  ОВ L 285, 30.10.2010 г., стр. 28.

      (2)  ОВ L 341, 23.12.2010 г., стр. 45.

      ПРИЛОЖЕНИЕ

         Списък на лицата, посочени в член 1

                  Име
                  (и евентуални псевдоними)

                  Идентификационни данни

                  Основания

                  1.

                  Yanon Yapo

                  Провъзгласен за пазител на държавния печат, министър на правосъдието и правата на човека.
                  Участва в незаконното правителство на г-н Laurent Gbagbo.

                  2.

                  Dogou Alain

                  Провъзгласен за министър на отбраната и гражданската служба.
                  Участва в незаконното правителство на г-н Laurent Gbagbo.

                  3.

                  Emile Guiriéoulou

                  Провъзгласен за министър на вътрешните работи.
                  Участва в незаконното правителство на г-н Laurent Gbagbo.

                  4.

                  Charles Désiré Noël Laurent Dallo

                  Провъзгласен за министър на икономиката и финансите.
                  Участва в незаконното правителство на г-н Laurent Gbagbo.

                  5.

                  Augustin Kouadio Komoé

                  Провъзгласен за министър на минното дело и енергетиката.
                  Участва в незаконното правителство на г-н Laurent Gbagbo.

                  6.

                  Christine Adjobi Nebout

                  Провъзгласена за министър на здравеопазването и борбата със СПИН.
                  Участва в незаконното правителство на г-н Laurent Gbagbo.

                  7.

                  Yapo Atsé Benjamin

                  Провъзгласен за министър на строителството и градоустройството.
                  Участва в незаконното правителство на г-н Laurent Gbagbo.

                  8.

                  Coulibaly Issa Malick

                  Провъзгласен за министър на земеделието.
                  Участва в незаконното правителство на г-н Laurent Gbagbo.

                  9.

                  Ahoua Don Mello

                  Провъзгласен за министър на инфраструктурата и канализационната и отводнителната мрежа.
                  Участва в незаконното правителство на г-н Laurent Gbagbo.

                  10.

                  N'Goua Abi Blaise

                  Провъзгласен за министър на транспорта.
                  Участва в незаконното правителство на г-н Laurent Gbagbo.

                  11.

                  Anne Jacqueline Lohouès Oble

                  Провъзгласена за министър на образованието.
                  Участва в незаконното правителство на г-н Laurent Gbagbo.

                  12.

                  Angèle Gnonsoa

                  Провъзгласена за министър на техническото образование.
                  Участва в незаконното правителство на г-н Laurent Gbagbo.

                  13.

                  Koffi Koffi Lazare

                  Провъзгласен за министър на околната среда, водите и горското стопанство.
                  Участва в незаконното правителство на г-н Laurent Gbagbo.

                  14.

                  Elisabeth Badjo Djékouri
                  (по мъж
                  Dagbo) Jeannie

                  Провъзгласена за министър на държавната администрация.
                  Участва в незаконното правителство на г-н Laurent Gbagbo.

                  15.

                  Charles Blé Goudé

                  Провъзгласен за министър на младежта, професионалното обучение и заетостта, председател на Панафриканския конгрес на младежта и патриотите (COJEP).
                  Участва в незаконното правителство на г-н Laurent Gbagbo. За сведение: От 2005 г. насам е обект на санкции от Съвета за сигурност на ООН

                  16.

                  Philippe Attey

                  Провъзгласен за министър на промишлеността и развитието на частния сектор.
                  Участва в незаконното правителство на г-н Laurent Gbagbo.

                  17.

                  Danièle Boni Claverie (гражданство: Франция и Кот д’Ивоар)

                  Провъзгласена за министър на жените, семейството и децата.
                  Участва в незаконното правителство на г-н Laurent Gbagbo.

                  18.

                  Ettien Amoikon

                  Провъзгласен за министър на информационните и комуникационните технологии.
                  Участва в незаконното правителство на г-н Laurent Gbagbo.

                  19.

                  Ouattara Gnonzié

                  Провъзгласен за министър на съобщенията.
                  Участва в незаконното правителство на г-н Laurent Gbagbo.

                  20.

                  Alphonse Voho Sahi

                  Провъзгласен за министър на културата.
                  Участва в незаконното правителство на г-н Laurent Gbagbo.

                  21.

                  Kata Kéké

                  Провъзгласен за министър на научните изследвания.
                  Участва в незаконното правителство на г-н Laurent Gbagbo.

                  22.

                  Franck Guéi

                  Провъзгласен за министър на спорта.
                  Участва в незаконното правителство на г-н Laurent Gbagbo.

                  23.

                  Touré Amara

                  Провъзгласен за министър на търговията.
                  Участва в незаконното правителство на г-н Laurent Gbagbo.

                  24.

                  Kouamé Sécré Richard

                  Провъзгласен за министър на туризма и занаятите.
                  Участва в незаконното правителство на г-н Laurent Gbagbo.

                  25.

                  Anne Gnahouret Tatret

                  Провъзгласена за министър на солидарността, възстановяването и социалното сближаване.
                  Участва в незаконното правителство на г-н Laurent Gbagbo.

                  26.

                  Nyamien Messou

                  Провъзгласен за министър на труда.
                  Участва в незаконното правителство на г-н Laurent Gbagbo.

                  27.

                  Koné Katina Justin

                  Провъзгласен за заместник-министър по бюджета.
                  Участва в незаконното правителство на г-н Laurent Gbagbo.

                  28.

                  N’guessan Yao Thomas

                  Провъзгласен за заместник-министър в министерството на образованието, отговарящ за висшето образование.
                  Участва в незаконното правителство на г-н Laurent Gbagbo.

                  29.

                  Lago Daléba Loan Odette

                  Провъзгласена за държавен секретар, отговарящ за ученическия и студентския живот.
                  Участва в незаконното правителство на г-н Laurent Gbagbo.

                  30.

                  Georges Armand Alexis Ouégnin

                  Провъзгласен за държавен секретар, отговарящ за всеобщото здравно осигуряване.
                  Участва в незаконното правителство на г-н Laurent Gbagbo.

                  31.

                  Dogo Djéréké Raphaël

                  Провъзгласен за държавен секретар, отговарящ за лицата с увреждания.
                  Участва в незаконното правителство на г-н Laurent Gbagbo.

                  32.

                  Dosso Charles Radel Durando

                  Провъзгласен за държавен секретар, отговарящ за жертвите на войната.
                  Участва в незаконното правителство на г-н Laurent Gbagbo.

                  33.

                  Timothée Ahoua N'Guetta

                  Член на Конституционния съвет
                  Участвал във валидирането на неверни резултати.

                  34.

                  Jacques André Daligou Monoko

                  Член на Конституционния съвет
                  Участвал във валидирането на неверни резултати.

                  35.

                  Bruno Walé Ekpo

                  Член на Конституционния съвет
                  Участвал във валидирането на неверни резултати.

                  36.

                  Félix Tano Kouakou

                  Член на Конституционния съвет
                  Участвал във валидирането на неверни резултати.

                  37.

                  Hortense Kouassi Angoran

                  Член на Конституционния съвет
                  Участвала във валидирането на неверни резултати.

                  38.

                  Joséphine Suzanne Touré

                  Член на Конституционния съвет
                  Участвала във валидирането на неверни резултати.

                  39.

                  Konaté Navigué

                  Председател на младежката секция на FPI (Народния фронт на Кот д’Ивоар)
                  Подбужда към омраза и насилие.

                  40.

                  Patrice Bailly

                  Съветник по въпросите на сигурността на бившия президент Gbagbo

                  41.

                  Marcel Gossio

                  Генерален директор на автономното пристанище на гр. Абиджан
                  Допринася за финансирането на публичните фондове, останали под действителния контрол на бившия президент.

                  42.

                  Alphonse Mangly

                  Генерален директор на митниците
                  Допринася за финансирането на публичните фондове, останали под действителния контрол на бившия президент.

                  43.

                  Marc Gnatoa

                  Ръководител на FSCO (Фронт за сигурност на централната и западната част на страната)
                  Началник на милицията. Превишаване на власт

                  44.

                  Moussa Touré Zéguen

                  Генерален секретар на GPP (Група на патриотите за мира)
                  На отговорна длъжност в милицията. Превишаване на власт

                  45.

                  Bro Grébé Geneviève

                  Председателка на „Жени патриотки на Кот д’Ивоар“
                  Подбужда към омраза и насилие.

                  46.

                  Lorougnon Marie Odette

                  Национален секретар на женската секция на FPI (Народния фронт на Кот д’Ивоар)
                  Подбужда към омраза и насилие.

                  47.

                  Felix Nanihio

                  Генерален секретар на CNCA (Национален съвет на аудиовизуалните комуникации)
                  Активен участник в кампанията за дезинформиране

                  48.

                  Stéphane Kipré

                  Директор на издание на ежедневника „Le Quotidien d’Abidjan“
                  Подбужда към омраза и насилие.

                  49.

                  Lahoua Souanga Etienne с псевдоним César Etou

                  Директор на издание и главен редактор на в-к „Notre Voie“
                  Подбужда към омраза и насилие.

                  50.

                  Jean Baptiste Akrou

                  Генерален директор на в-к „Fraternité Matin“
                  Подбужда към омраза и насилие.

                  51.

                  Армейски генерал Philippe Mangou

                  Началник на генералния щаб на армията
                  Заема политическа позиция на страната на г-н Gbgabo.
                  Репресии на народни движения.
                  Явна поддръжка за президента Gbagbo по време на церемонията по встъпване в длъжност.

                  52.

                  Полковник Affro (жандармерия)

                  Заместник върховен командващ на жандармерията
                  Репресии на народните движения през февруари, ноември и декември 2010 г.

                  53.

                  Laurent Ottro Zirignon

                  Председател на управителния съвет на SIR (Дружество за рафиниране на Кот д’Ивоар)
                  Допринася за финансирането на незаконното правителство на г-н Laurent Gbagbo.

                  54.

                  Abdoulaye Diallo

                  Председател на SOGIEX SA (Съвместно дружество за внос и износ на Кот д’Ивоар)
                  Допринася за финансирането на незаконното правителство на г-н Laurent Gbagbo.

                  55.

                  Kassoum Fadika

                  Директор на PETROCI
                  Допринася за финансирането на незаконното правителство на г-н Laurent Gbagbo.

                  56.

                  Djédjé Mama Simone

                  Генерален директор на държавната хазна
                  Допринася за финансирането на незаконното правителство на г-н Laurent Gbagbo.

                  57.

                  Feh Kessé Lambert

                  Генерален директор на данъчната служба
                  Допринася за финансирането на незаконното правителство на г-н Laurent Gbagbo.

                  58.

                  Frédéric Lafont (френско гражданство)

                  Предприемач
                  Предполага се, че действа в нарушение на ембаргото.

                  59.

                  Г-жа Frédéric Lafont, моминско име Louise Esme Kado (френско гражданство)

                  Предприемач
                  Предполага се, че действа в нарушение на ембаргото.


title: 2013/593/ЕС: Решение на Европейския парламент от 17 април 2013 година относно приключването на сметките на Европейската железопътна агенция за финансовата 2011 година

text:
               16.11.2013

               BG

               Официален вестник на Европейския съюз

               L 308/281

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно приключването на сметките на Европейската железопътна агенция за финансовата 2011 година
   (2013/593/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската железопътна агенция за финансовата 2011 година,

               —

               като взе предвид доклада на Сметната палата относно годишните отчети на Европейската железопътна агенция за финансовата 2011 година, придружен от отговорите на Агенцията (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 881/2004 на Европейския парламент и на Съвета от 29 април 2004 г. за създаване на Европейска железопътна агенция („Регламент за създаване на Агенция“) (4), и по-специално член 39 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по транспорт и туризъм (A7–0103/2013),

               1.

               Одобрява приключването на сметките на Европейската железопътна агенция за финансовата 2011 година.

               2.

               Възлага на своя председател да предаде настоящото решение на изпълнителния директор на Европейската железопътна агенция, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ С 388, 15.12.2012 г., стр. 145.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 164, 30.4.2004 г., стр. 1.

      (5)  ОВ L 357, 31.12.2002 г., стр. 72.


title: Решение (ЕС) 2016/1513 на Европейския парламент от 28 април 2016 година относно освобождаването от отговорност във връзка с изпълнението на бюджета на Европейската агенция по химикали за финансовата 2014 година

text:
               14.9.2016

               BG

               Официален вестник на Европейския съюз

               L 246/230

         РЕШЕНИЕ (ЕС) 2016/1513 НА ЕВРОПЕЙСКИЯ ПАРЛАМЕНТ
   от 28 април 2016 година
   относно освобождаването от отговорност във връзка с изпълнението на бюджета на Европейската агенция по химикали за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция по химикали за финансовата 2014 година,

               —

               като взе предвид доклада на Сметната палата относно годишните отчети на Европейската агенция по химикали за финансовата 2014 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на Агенцията във връзка с изпълнението на бюджета за финансовата 2014 година (05584/2016 – C8-0082/2016),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (4), и по-специално член 97 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A8-0118/2016),

               1.

               Освобождава от отговорност изпълнителния директор на Европейската агенция по химикали във връзка с изпълнението на бюджета на Агенцията за финансовата 2014 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция по химикали, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ С 409, 9.12.2015 г., стр. 131.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 396, 30.12.2006 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Решение на Комисията от 22 юни 2001 година относно мерките за осведомяване и публичност, които следва да бъдат осъществени от държавите бенефициери на помощта от Инструмента за предприсъединителна структурна политика (ISPA)

text:
Важна правна забележка

|

32001D0503

Официален вестник n° L 182 , 05/07/2001 стр. 0058 - 0061 специално чешко издание глава 11 том 38 стр. 35  - 38 специално испанско издание глава 11 том 38 стр. 35  - 38 специално унгарско издание глава 11 том 38 стр. 35  - 38 специално литвийско издание глава 11 том 38 стр. 35  - 38 LV.ES глава 11 том 38 стр. 35  - 38 MT.ES глава 11 том 38 стр. 35  - 38 PL.ES глава 11 том 38 стр. 35  - 38 SK.ES глава 11 том 38 стр. 35  - 38 специално словенско издание глава 11 том 38 стр. 35  - 38

		20010622Решение на Комисиятаот 22 юни 2001 годинаотносно мерките за осведомяване и публичност, които следва да бъдат осъществени от държавите бенефициери на помощта от Инструмента за предприсъединителна структурна политика (ISPA)(2001/503/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 1267/1999 на Съвета от 21 юни 1999 г. за създаване на Инструмент за предприсъединителна структурна политика (ISPA) [1], и по-специално член 13, параграф 2 от него;като има предвид, че:(1) Член 13, параграф 1 от Регламент (ЕО) № 1267/1999 изисква държавите бенефициери на финансова помощ по Инструмента за предприсъединителна структурна политика да осигуряват достатъчна публичност на мерките с оглед на:а) осведомяване на широката общественост за ролята на Общността по отношение на мерките;б) осведомяване на потенциални бенефициери и професионални организации за възможностите, които се предоставят от мерките.(2) Член 13, параграф 1 от Регламент (ЕО) № 1267/1999 постановява, че държавите бенефициери осигуряват, по-специално, издигането на пряко видими табели, които да показват, че мерките са съфинансирани от Общността, както и логото на Общността, и че представители на институциите на общността са надлежно ангажирани в най-важните публични дейности, свързани с общностната помощ, безвъзмездно предоставена по ISPA.(3) Член 13, параграф 1 от Регламент (ЕО) № 1267/1999 постановява, че държавите бенефициери уведомяват Комисията веднъж годишно за инициативите, предприети по отношение на мерките за осведомяване и публичност.(4) Член 13, параграф 2 от Регламент (ЕО) № 1267/1999 постановява, че Комисията приема подробни правила относно мерките за осведомяване и публичност.(5) Подробните правила за мерките за осведомяване и публичност са съгласувани с Комитета, посочен в член 14, параграф 2 от Регламент (ЕО) № 1267/1999, Комитет за управление по ISPA. Мерките, предвидени в настоящото решение, са в съответствие със становището на този комитет,РЕШИ:Член 1Подробните правила, приложими за осведомяване и публичност по отношение на помощ отпускана по Инструмента за предприсъединителна структурна политика съгласно Регламент (ЕО) № 1267/1999 се определят в приложението.Член 2Решението влиза в сила на третия ден след публикуването му в Официален вестник на Европейските общности.Съставено в Брюксел на 22 юни 2001 година.За КомисиятаMichel BarnierЧлен на Комисиятa[1] ОВ L 161, 26.6.1999 г., стр. 73.--------------------------------------------------20010622ПРИЛОЖЕНИЕИЗИСКВАНИЯ ЗА ОСВЕДОМЯВАНЕ И ПУБЛИЧНОСТПравила относно разпоредбите за осведомяване и публичност на помощта отпускана по Инструмента за предприсъединителна структурна политика1. ЦЕЛ И ОБХВАТМерките за осведомяване и публичност относно помощта, отпускана по ISPA целят да:- увеличат обществената осведоменост и прозрачността относно дейностите на Европейската общност,- осведомят потенциалните бенефициери и професионални организации за възможностите предоставяни по ISPA.Осведомяването и публичността се отнасят до всички мерки, за които се осигурява финансиране по ISPA.Целта на мерките за осведомяване и публичност е да бъдат информирани широката общественост, както и потенциалните и крайните бенефициери, включително:- регионални, местни и други власти,- икономическите и социални партньори,- неправителствени организации,- организатори и участници в проекти,- други заинтересовани страниза възможностите, предоставяни по ISPA.2. ОБЩИ ПРИНЦИПИОрганът, отговорен за изпълнението на ISPA проект (наричан по-долу "отговорният орган") е отговорен за всички мерки за публичност на място. Публичността се осъществява в сътрудничество с органите на Комисията, които се уведомяват за предприетите за целта мерки.Отговорният орган предприема всички необходими административни мерки за осигуряване ефективното прилагане на настоящите разпоредби и за сътрудничество с органите на Комисията.Мерките за осведомяване и публичност се предприемат своевременно след вземане на решението за предоставяне на помощ по ISPA. Комисията си запазва правото да предприеме процедура за намаляване, временно прекратяване или отмяна на помощта по ISPA, ако държава бенефициер не изпълнява задълженията си съгласно настоящото приложение. В такива случаи се прилага процедурата, посочена в приложение III.I, раздел VIII на Финансовия меморандум за ISPA, сключен с всяка държава бенефициер.3. ОСНОВНИ НАСОКИ ОТНОСНО МЕРКИТЕ ЗА ОСВЕДОМЯВАНЕ И ПУБЛИЧНОСТНезависимо от подробните правила по точка 4, следните принципи се прилагат в съответствие с всички мерки за осведомяване и публичност.3.1. МедииОтговорният орган уведомява всички медии по най-подходящия начин за дейности, съфинансирани по ISPA. Участието на Европейската общност се отразява надлежно в тази информация.За тази цел, формалното започване на проекти и основни етапи от прилагането им е предмет на мерки за осведомяване, особено в регионални медии (преса, радио и телевизия). Трябва да се осигури подходящо сътрудничество с делегациите на Комисията в съответните държави бенефициери.3.2. Информационни събитияОрганизаторите на информационни събития като конференции, семинари, панаири и изложби във връзка с прилагането на проекти, частично финансирани от ISPA, подчертават ясно участието на Европейската общност в тези проекти. Използва се възможността да се изложи знамето на Европейската общност в заседателни зали, както и емблемата на Европейската общност върху документи. Делегациите на Комисията в държавите бенефициери подпомагат, при необходимост, подготовката и провеждането на такива събития.3.3. Информационни материалиКогато националната, регионална или местна емблема са поставени на заглавната страница на публикации (брошури, диплянки и др.) посветени на проекти или подобни мерки, емблемата на Европейската общност трябва също да фигурира върху тези материали.Когато дадена публикация съдържа въведение, то трябва да бъде подписано, както от отговорното лице в държавата бенефициер, така и, за Комисията, от отговорния член на Комисията или от неин назначен представител, за да се осигури яснота по отношение участието на Европейската общност. Тези публикации посочват органа отговорен за предоставяне на информация на заинтересованите страни.Гореизложените принципи се прилагат също така по отношение на аудиовизуални и интернет материали.4. ЗАДЪЛЖЕНИЯ НА ДЪРЖАВИТЕ БЕНЕФИЦИЕРИОсведомяването и публичността се предмет на последователен пакет от мерки, определени от отговорния орган в сътрудничество с Комисията за срока на продължителност на проекта. Държавите бенефициери осигуряват, че представители на Комисията, включително нейните делегации, са надлежно ангажирани в най-важните публични дейности, свързани с ISPA.При изпълнението на проекти отговорният орган предприема следните стъпки за указване участието на ISPA във въпросния проект.а) Информация, свързана с проектаПредприемат се мерки на място за информация и публичност с цел да се осведоми широката общественост за помощта оказвана от Европейската общност чрез ISPA. Отговорният орган публикува съдържанието на проектите в най-подходящата форма и осигурява разпространението на тези документи до местните и регионални медии и ги предоставя на разположение на заинтересовани страни. Мерките на място включват:- билбордове, издигнати на обектите,- постоянни възпоменателни табели в инфраструктури достъпни за широката публика.като и двете се поставят в съответствие със специалните разпоредби относно информация на обекта, подробно описани по-долу.б) Обща информация, свързана с ISPAОсвен мерките визирани в буква а), националният ISPA координатор редовно предоставя обща информация за помощта оказвана по ISPA за страната, като подчертава изпълнението на проектите и постигнатите резултати. Тази обща информация следва да се изготвя поне веднъж годишно и се предоставя на Комисията за годишния ѝ доклад. Информацията е във вид на брошура от общ интерес, професионален аудиовизуален материал (например видеоклип) и пресконференции на подходящо ниво. Информацията групира проектите по характер и/или се фокусира върху проекти от съответен интерес. Тя се предоставя на национални и регионални телевизионни и радиостанции, на Комисията и, при поискване, на други заинтересовани страни, както са определени в точка 1.5. РАБОТАТА НА КОМИТЕТИТЕ ЗА МОНИТОРИНГ- Представителите на Комисията в комитетите за мониторинг, съвместно с националния ISPA координатор, осигуряват съблюдаване на приетите разпоредби относно публичността, особено тези по отношение на билбордовете и възпоменателните табели (виж специалните разпоредби по-долу),- информация за мерките за публичност, придружена от подходящи свидетелства като снимки се предоставят на председателя на комитетите за мониторинг от отговорния орган. Копия от тези материали се изпращат на Комисията,- председателят на комитетите препраща на Комисията цялата необходима информация, която следва да бъде взета предвид в годишния ѝ доклад,- комитетите за мониторинг осигуряват адекватна информация относно тяхната работа. За тази цел всеки комитет за мониторинг уведомява медиите толкова често, колкото е необходимо, за осъществявания напредък на проекта/ите, за който/които е отговорен. Председателят е отговорен за връзките с медиите, а представителят на Комисията го подпомага,- приемат се също подходящи разпоредби, съвместно с Комисията и нейните делегации в държавите бенефициери, при организирането на важни събития като срещи на високо равнище или тържествени откривания.6. ЗАКЛЮЧИТЕЛНИ РАЗПОРЕДБИКомисията може да предприеме специфични допълнителни мерки каквито сметне за необходими след консултация с националния ISPA координатор и отговорния орган.Отговорният орган може във всички случаи да осъществява допълнителни мерки. Той се консултира с Комисията и я уведомява за предприеманите инициативи, така че Комисията да може надлежно да участва в тяхното осъществяване.С цел да улесни изпълнението на настоящите разпоредби, Комисията може да осигури подходяща помощ и да издаде насоки.Специални разпоредби относно билбордове и възпоменателни табелиС цел да се осигури видимост на ISPA проектите, държавите бенефициери следят за спазването на следните мерки за осведомяване и публичност:1. БИЛБОРДОВЕБилбордовете се издигат на обектите на проекти, подпомогнати от ISPA. Тези билбордове включват място, запазено за обозначаване участието на Европейската общност.Билбордовете са с размер, подходящ за мащаба на дейността.Мястото от билборда, запазено за Европейската общност, трябва да отговаря на следните изисквания:- да заема най-малко 50 % от общата площ на билборда,- да съдържа стандартизираната емблема на Европейската общност последвана от текста, представен както е посочено в приложения пример.В случаите, когато отговорният орган не издигне билборд, който съобщава участието му във финансирането на даден проект, помощта от Европейската общност трябва да се съобщи в отделен билборд. В тези случаи горните разпоредби относно участието на Европейската общност се прилагат аналогично.Билбордовете се отстраняват не по-късно от шест месеца след завършването на работата и се заменят с възпоменателни табели в съответствие с разпоредбите на точка 2.2. ВЪЗПОМЕНАТЕЛНИ ТАБЕЛИПостоянни възпоменателни табели се поставят на обекти, достъпни за широката общественост. В допълнение към емблемата на Европейската общност тези табели трябва да упоменават приноса на Европейската общност към проекта.Следният текст следва да се използва като насока по отношение на изискваното съдържание:"Този проект е съвместно финансиран на… % от Европейската общност. При завършване на проекта през… (посочете година), общата стойност на проекта бе… (национална валута), като общият принос на Европейската общност бе… (национална валута)."+++++ TIFF +++++--------------------------------------------------